CELEX: 32008D0066
Language: fi
Date: 2008-01-21 00:00:00
Title: 2008/66/EY: Komission päätös, tehty 21 päivänä tammikuuta 2008 , yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseen vuonna 2008 tähtäävälle Portugalin ohjelmalle tarkoitetusta yhteisön rahoitustuesta (tiedoksiannettu numerolla K(2008) 43)

22.1.2008   
            
            
               FI
            
            
               Euroopan unionin virallinen lehti
            
            
               L 17/11
            
         
      KOMISSION PÄÄTÖS,
   tehty 21 päivänä tammikuuta 2008,
   yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseen vuonna 2008 tähtäävälle Portugalin ohjelmalle tarkoitetusta yhteisön rahoitustuesta
   (tiedoksiannettu numerolla K(2008) 43)
   (Ainoastaan portugalinkielinen teksti on todistusvoimainen)
   (2008/66/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 13 c artiklan 5 kohdan kuudennen alakohdan,
   sekä katsoo seuraavaa:
   
               (1)
            
            
               Direktiivissä 2000/29/EY säädetään jäsenvaltioille myönnettävästä yhteisön rahoitustuesta yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi.
            
         
               (2)
            
            
               Portugali ilmoitti 21 päivänä toukokuuta 2007 päivätyllä kirjeellään (viite: DGPC 070521 000604), että se on ottanut käyttöön ohjelman (2) parantaakseen vuonna 2008 yhteisön ulkopuolelta tulevien kasvien ja kasvituotteiden tarkastuksiin tarvittavia perusrakenteita. Se on yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi tarkoitetun yhteisön rahoitusosuuden myöntämiseen jäsenvaltioille liittyvien säännösten täytäntöönpanoa koskevista yksityiskohtaisista säännöistä 11 päivänä kesäkuuta 2002 annetun komission asetuksen (EY) N:o 998/2002 (3) mukaisesti hakenut vuodeksi 2008 yhteisön rahoitusosuutta tätä ohjelmaa varten.
            
         
               (3)
            
            
               Portugalin toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti. Komissio on laatinut tukikelpoisista tarkastuspaikkojen parantamisohjelmista luettelon, jossa annetaan yksityiskohtaiset tiedot ehdotetusta yhteisön rahoitustuesta kullekin ohjelmalle. Myös pysyvä kasvinsuojelukomitea on tutkinut tiedot.
            
         
               (4)
            
            
               Arvioituaan ohjelman komissio on todennut, että yhteisön rahoitustuen myöntämiselle direktiivissä 2000/29/EY ja asetuksessa (EY) N:o 998/2002 asetetut ehdot ja perusteet täyttyvät.
            
         
               (5)
            
            
               Tästä syystä on aiheellista myöntää yhteisön rahoitustukea kyseisestä ohjelmasta Portugalille vuonna 2008 aiheutuvien menojen kattamiseksi.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään yhteisön rahoitustuen myöntäminen Portugalille sen tarkastuspaikkojen parantamisohjelmasta vuonna 2008 aiheutuviin menoihin.
   2 artikla
   Edellä 1 artiklassa säädetyn yhteisön rahoitustuen enimmäismäärä on 25 960 euroa liitteessä esitetyllä tavalla.
   3 artikla
   Ohjelmalle liitteessä vahvistettu yhteisön rahoitustuki maksetaan ainoastaan, kun:
   
               a)
            
            
               kyseinen jäsenvaltio on antanut komissiolle asianmukaisilla asiakirjoilla todisteet ohjelmassa lueteltujen laitteiden ja/tai välineiden hankinnasta ja/tai parannuksesta; sekä
            
         
               b)
            
            
               jäsenvaltio on esittänyt komissiolle yhteisön rahoitustuen maksupyynnön asetuksen (EY) N:o 998/2002 3 artiklan sääntöjen mukaisesti.
            
         4 artikla
   Tämä päätös on osoitettu Portugalin tasavallalle.
   
      Tehty Brysselissä 21 päivänä tammikuuta 2008.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2007/41/EY (EUVL L 169, 29.6.2007, s. 51).
   
      (2)  Tällä ohjelmalla otetaan uudelleen käyttöön hieman tarkistettuna vuodeksi 2006 esitetty ohjelma, jonka osalta yhteisön rahoitusta koskevasta periaatteesta on säädetty komission päätöksessä 2006/84/EY (EUVL L 40, 11.2.2006, s. 21). Portugali ei ollut hankkinut laitteita asetuksessa (EY) N:o 998/2002 säädetyn määräajan kuluessa, ja se päätti ottaa ohjelman uudelleen käyttöön vuonna 2007.
   
      (3)  EYVL L 152, 12.6.2002, s. 16. Asetus julkaistiin asetuksena (EY) N:o 997/2002, mutta asetuksen numerosta julkaistiin oikaisu (EYVL L 153, 13.6.2002, s. 18).
   
      LIITE
      TARKASTUSPAIKKOJEN PARANNUSOHJELMAT
      Ohjelmat ja vastaava yhteisön rahoitusosuus vuonna 2008
      
                  (EUR)
               
            
                  Jäsenvaltio
               
               
                  Tarkastuspaikkojen nimet
                  (hallinnollinen yksikkö, nimi)
               
               
                  Tukikelpoiset menot
               
               
                  Yhteisön enimmäistuki, 50 prosenttia
               
            
                  Portugali
               
               
                  Porto (lentoasema)
               
               
                  4 202
               
               
                  2 101
               
            
                  Leixões (satama)
               
               
                  6 182
               
               
                  3 091
               
            
                  Aveiro (satama)
               
               
                  6 182
               
               
                  3 091
               
            
                  Lissabon (lentoasema)
               
               
                  4 202
               
               
                  2 101
               
            
                  Lissabon (satama)
               
               
                  6 182
               
               
                  3 091
               
            
                  Setúbal (satama)
               
               
                  6 182
               
               
                  3 091
               
            
                  Sines (satama)
               
               
                  6 182
               
               
                  3 091
               
            
                  Faro (lentoasema)
               
               
                  4 202
               
               
                  2 101
               
            
                  Ponta Delgada (lentoasema)
               
               
                  4 202
               
               
                  2 101
               
            
                  Funchal (lentoasema)
               
               
                  4 202
               
               
                  2 101
               
            
                  Yhteisön rahoitustuki yhteensä
               
               
                  25 960